30. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 357 της 6/30 Οκτ. 1990 (ΦΕΚ Α΄ 143) Περί μεταφοράς έδρας συμβολαιογράφου από το Δήμο Χαλανδρίου στην Κοινότητα Βριλλησίων. Έχοντας υπόψη: 1.Τις διατάξεις του άρθρ. 2 παρ. 3 και 4 του Νόμ. 670/1977 «περί κώδικος συμβολαιογράφων» 232/25.8.1971 τ.Α΄. 2.Την αριθ. 31/29.6.1990 γνωμοδότηση της Ολομέλειας του Δικαστηρίου Πρωτοδικών Αθηνών που εκδόθηκε μετά την από 24.4.1990 γνώμη του Διοικητικού Συμβουλίου του Συμβολαιογραφικού Συλλόγου Αθηνών-Πειραιώς-Αιγαίου-Δωδεκανήσου και  3.Την 456/1990 γνωμοδότηση του Συμβουλίου Επικρατείας, με πρόταση του Αντιπροέδρου της Κυβέρνησης και Υπουργού Δικαιοσύνης αποφασίζουμε: Άρθρο μόνο.-Η έδρα μιας από τις θέσεις συμβολαιογράφων του Ειρηνοδικείου Χαλανδρίου μεταφέρεται από την έδρα του Ειρηνοδικείου Χαλανδρίου στην Κοινότητα Βριλλησίων που υπάγεται στην ίδια Ειρηνοδικειακή περιφέρεια. 